Θεσσαλονίκη, 16/12/2024

**Η Lidl Ελλάς και αυτά τα Χριστούγεννα δίνει μεγάλη χαρά με μία μικρή κίνηση.**

**Για 12η συνεχή χρονιά, η Lidl Ελλάς ενισχύει το έργο του Οργανισμού «Το Χαμόγελο του Παιδιού», στηρίζοντας ουσιαστικά τα πιο ευάλωτα μέλη της κοινωνίας και προσφέροντας ανακούφιση και ελπίδα στις γιορτές.**

Η **Lidl Ελλάς**, από τις **16 έως και τις 29 Δεκεμβρίου 2024**, με κάθε σκανάρισμα της ψηφιακής κάρτας Lidl Plus**, προσφέρει 0,10€ στον Οργανισμό «Το Χαμόγελο του Παιδιού»**. Το ποσό που θα συγκεντρωθεί θα διατεθεί για τη στήριξη του **προγράμματος Υποστήριξης Ευάλωτων Οικογενειών**, συμβάλλοντας στην κάλυψη των επισιτιστικών αναγκών τους καθώς και στις δράσεις κοινωνικής ένταξης.

Από την έναρξη της συνεργασίας της **Lidl Ελλάς** με τον μακροβιότερο εταίρο της, τον **Οργανισμό «Το Χαμόγελο του Παιδιού»**, μέχρι σήμερα, η εταιρεία έχει προσφέρει περισσότερα από **1,3 εκατομμύρια ευρώ**, υποστηρίζοντας παιδιά και οικογένειες που βρίσκονται σε ανάγκη. Αυτή η πολυετής συνεργασία ξεκίνησε με τη δωρεά προϊόντων για την κάλυψη των επισιτιστικών αναγκών του **Οργανισμού** και έχει εξελιχθεί σε μια **πολύπλευρη** και **ουσιαστική** **συνεργασία**, η οποία περιλαμβάνει μεταξύ άλλων:

- Τη **διάθεση ακινήτων** για τη λειτουργία Κέντρων Στήριξης Παιδιού και Οικογένειας σε Νέα Μάκρη και Επανομή Θεσσαλονίκης, τα οποία καλύπτουν τις ανάγκες χιλιάδων ανθρώπων.

- Τη **σταθερή κάλυψη των λειτουργικών εξόδων** αυτών των Κέντρων και τη διάθεση επαγγελματικών οχημάτων για τη μεταφορά προϊόντων σε σπίτια φιλοξενίας του Οργανισμού.

- Τη στήριξη του προγράμματος **«Δημιουργική Απασχόληση για Νοσηλευόμενα Παιδιά»**, που υλοποιείται σε έξι νοσοκομεία σε Αθήνα, Θεσσαλονίκη και Πάτρα.

- Tη **διάθεση προϊόντων** από τα καταστήματά της εταιρείας, για την υποστήριξη οικογενειών που αντιμετωπίζουν επισιτιστικές ανάγκες.

Και φέτος, πρεσβευτής της χριστουγεννιάτικης πρωτοβουλίας είναι ο αγαπημένος ηθοποιός και σεναριογράφος **Γιώργος Καπουτζίδης**, ο οποίος, ως κοινωνός του μηνύματος της Lidl Ελλάς, καλεί το κοινό να συμμετέχει και να αγκαλιάσει αυτήν την προσπάθεια.

Η φροντίδα των παιδιών αποτελεί διαχρονική προτεραιότητα για τη **Lidl Ελλάς**, κάτι που αποδεικνύεται έμπρακτα μέσα από ποικίλες δράσεις εταιρικής υπευθυνότητας. Μέσα από τη μακροχρόνια συνεργασία της με τον οργανισμό **«Το Χαμόγελο του Παιδιού»**, η εταιρεία προσφέρει ουσιαστική υποστήριξη σε όσους τη χρειάζονται, συμβάλλοντας σε ένα καλύτερο μέλλον για όλους.

Ο καθένας μπορεί να κατεβάσει την εφαρμογή [Lidl Plus](https://www.lidl-hellas.gr/lidl-plus) δωρεάν από το [App Store](https://apps.apple.com/gr/app/lidl-plus/id1238611143?l=el), το [Google Play](https://play.google.com/store/apps/details?id=com.lidl.eci.lidlplus&hl=el_419&pli=1) ή το [Huawei App Gallery](https://appgallery.huawei.com/app/C102933829) και να κάνει γρήγορα και εύκολα εγγραφή.

Σκανάρετε και εσείς την ψηφιακή κάρτα Lidl Plus για καλό σκοπό και γίνετε μέρος αυτής της προσπάθειας!

**Επισκεφθείτε τη Lidl Ελλάς και στα:**

[**corporate.lidl.gr**](https://corporate.lidl-hellas.gr/)

[**linkedin.com/company/lidl-hellas**](http://www.linkedin.com/company/lidl-hellas)

[**facebook.com/lidlgr**](http://www.facebook.com/lidlgr/)

[**instagram.com/lidl\_hellas**](https://www.instagram.com/lidl_hellas/)

**youtube.com/lidlhellas**

[**twitter.com/Lidl\_Hellas\_**](http://www.twitter.com/Lidl_Hellas_)

**[tiktok.com/@lidlhellas](https://www.tiktok.com/@lidlhellas?lang=en)**